钦定古今图书集成/明伦汇编/氏族典/第327卷 > 《廖用贤尚友录》 > 刘胜
## 钦定古今图书集成/明伦汇编/氏族典/第327卷 > 《廖用贤尚友录》 > 刘胜

按《汉书中山靖王胜传》：“中山靖王胜，以孝景前三年
立，为人乐酒好内，有子百二十馀人。王四十三年薨，
子哀王昌嗣。一年薨，子康王昆侈嗣。二十一年薨，子
顷王辅嗣。四年薨，子宪王福嗣。十七年薨，子怀王循
嗣。十五年薨，无子，绝。鸿嘉二年，复立宪王弟孙利乡
侯子云客，是为广德夷王。三年薨，无子，绝。哀帝复立”
云客弟广汉为广平王。薨，无后。元始二年，复立广川
惠王曾孙伦为广德王，奉靖王后。王莽时绝。